Efter skolegangen kom Otto Frello til [[Billum]] og stod i lære som håndværksmaler. Han blev så malersvend i [[Esbjerg]], hvor han kom med i [[modstandsbevægelsen]] under krigen: "''Som så mange andre unge mænd, var jeg klar til at kæmpe for glæden ved at arve mit lands traditioner og historie.''" Han nøjedes dog med at indsamle [[våben]], ikke bruge dem. I [[1948]] flyttede han til [[København]], hvor han blev elev ved den private tegneskole Akademiet for fri og merkantil Kunst, hvor han raskt avancerede til underviser, senere [[forstander]] og ejer af skolen. Da han forlod den, var den vokset til at have 500 elever.<ref name="autogeneret1">Daniel Øhrstrøm: "Den sidste illusionsmaler", ''Weekendavisen'' 15. april 2004</ref> Han beherskede maleteknikken til fuldkommenhed, med dagligdagens virkelighed og overnaturlig fantasi. Fortid og nutid blandes i [[genre]]n ''[[Optisk illusion|trompe-l'æil]]''.
Personbillede_savnes Kunst Maleri